CELEX: C2005/019/26
Language: da
Date: 2005-01-22 00:00:00
Title: Sag C-471/04: Anmodning om præjudiciel afgørelse forelagt ved kendelse afsagt den 14. juli 2004 af Bundesfinanzhof i sagen Finanzamt Offenbach am Main-Land mod Keller Holding GmbH

22.1.2005   
            
            
               DA
            
            
               Den Europæiske Unions Tidende
            
            
               C 19/14
            
         Anmodning om præjudiciel afgørelse forelagt ved kendelse afsagt den 14. juli 2004 af Bundesfinanzhof i sagen Finanzamt Offenbach am Main-Land mod Keller Holding GmbH
   (Sag C-471/04)
   (2005/C 19/26)
   Processprog: tysk
   Ved kendelse afsagt den 14. juli 2004, indgået til Domstolens Justitskontor den 5. november 2004, har Bundesfinanzhof i sagen Finanzamt Offenbach am Main-Land mod Keller Holding GmbH forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er det i strid med artikel 52, sammenholdt med artikel 58 i traktaten om oprettelse af Det Europæiske Fællesskab, og artikel 73b i samme traktat, at et selskabs finansieringsomkostninger – der er direkte økonomisk forbundet med erhvervelsen i hjemlandet af skattefrie indtægter som aktionær i et kapitalselskab, der har hjemsted i en anden medlemsstat – kun må fradrages som driftsomkostninger i det omfang, der ikke udloddes skattefrit udbytte fra det pågældende kapitalselskab?